akkumulator
Store norske leksikon,Realfag,Fysikk,Elektromagnetisme,Anvendt elektromagnetisme
Akkumulator er en fysisk innretning som brukes til energilagring. I en akkumulator kan ulike former for energi avsettes og senere hentes ut etter behov.
I varmeteknikk er akkumulatoren et apparat som lagrer og oppbevarer damp i vann ved høyt trykk og temperatur, og omtales derfor som en dampakkumulator.I elektroteknikk er det betegnelse for ett eller flere galvaniske elementer (eller celler) der lagret kjemisk energi kan omformes direkte til elektrisk energi ved en kjemisk og reversibel reaksjon. Energiomformingen kan gå begge veier. Akkumulatoren har en positiv og en negativ elektrode nedsenket i en elektrolytt. Når det trekkes strøm ut av akkumulatoren, foregår det en kjemisk reaksjon som forandrer elektrodematerialet. Ved lading av akkumulatoren sendes strøm inn i motsatt retning og den kjemiske reaksjonen vil føre elektrolytt og elektrodemateriale tilbake til sin opprinnelige tilstand.I dag brukes vanligvis betegnelsen sekundærbatteri eller oppladbart batteri i stedet for akkumulator. Les mer i Store norske leksikon batteri dampakkumulator energilagring